section_heading: Četvrti dan - srijeda 20. rujna 1944.
paragraph_text: Južno od njih, u Nijmegenu američka 82. zračno-desantna divizija i snage XXX. korpusa, nisu mogle proći most na rijeci Waal jer su ih ondje blokirale snage 9. i 10. SS Panzer Divizije. U 3h popodne jedna bojna američkih padobranaca i britanski inženjeri u čamcima su preveslali rijeku i napali odostraga Nijemce koji su blokirali most. Ovo se na kraju pokazalo kao isplativ potez jer su unatoč gubicima uspjeli zauzeti suprotnu stranu mosta, nakon čega je dio tenkova XXX. korpusa prešao most u Nijmegenu, dok je drugi dio tenkova bio zauzet odbijanjem njemačkih napada na drugim dijelovima grada.